Ontbinde liggaam in rivier gevindArgieffoto: Facebook Die erg ontbinde liggaam van ŉ man is Sondag in die Gcuwa-rivier in Butterworth in die Oos-Kaap gevind. Kapt. Jackson Manatha, polisiewoordvoerder, het gesê ŉ lid van die publiek het die drywende liggaam in die rivier opgemerk en die polisie ontbied. “Die liggaam was reeds in ŉ gevorderde stadium van ontbinding gewees,” het hy gesê. Manatha het gevra dat enigiemand met inligting wat kan help om die man te identifiseer die Butterworth-polisiekantoor by 047 401 1100 skakel. ŉ Nadoodse ondersoek sal gedoen word.